ming030890/wiki-yue-high-quality huggingface dataset:
鈴村健一

鈴村健一（粵拼：ling4 cyun1 gin6 jat1，1974年9月12號—）係日本嘅一個男配音員同歌手。

配音作品一覽
呢個表唔完整，歡迎加料。
鈴村拓也

鈴村拓也（1978年9月13號—）係日本足球員，司職中場，效力過神戶勝利船。
鈴田美夜子

鈴田美夜子 ，係日本嘅一個女藝人同埋配音員。
鈴木麗子

鈴木麗子 ，係日本嘅一個女藝人同埋配音員。
阿卡狄奧斯

阿卡狄奧斯（Arcadius，377年1月1號—408年5月1號）係拜占庭帝國皇帝，395年到408年在位。
阿卡迪亞 (波蘭)

阿卡迪亞 (波蘭文讀音：[arˈkadja]: ) 係一個喺波蘭中部羅茲省沃維奇縣嘅一個村。 佢喺沃維奇以東約6公里 (4英里) 嘅地方同埋地區首府羅茲以東50公里 (31英里) 嘅地方。
喺阿卡迪亞嘅一個藩侯嘅屋企同一個希臘拱
呢個村大約有250個居民。 呢個村係以呢度嘅英國花園而聞名嘅,由Helena Radziwiłł喺1779年同設計師Szymon Bogumil Zug同Henryk Ittar一齊建立嘅。
阿參文

阿參文（粵拼：aa3 sam1 man4*2；阿參文：অসমীয়া），係印度阿薩姆邦嘅其中一隻語文，大約1500萬人用緊。
阿卡迪亞

阿卡迪亞（Arcadia）係希臘一個地區，喺伯羅邦尼斯中部。
阿卡普高

阿卡普高（西班牙文：Acapulco de Juárez）係墨西哥嘅主要港口城市，亦係格雷羅州最大城，住咗69萬人。
阿古斯丁·佩德羅·胡斯托

阿古斯丁·佩德羅·胡斯托（西班牙文：Agustín Pedro Justo，1876年2月26號—1943年1月11號），係阿根廷嘅陸軍少將同獨裁者。佢亦喺1930年代做咗阿根廷總統，1932年到1938年在任。
阿卡達加拉治

阿卡達加拉治（英文：CS Arcada Galați）係羅馬尼亞加拉治嘅職業排球球會，依家打緊羅馬尼亞A1級排球聯賽。
阿古斯丁一世

阿古斯丁一世（西班牙文：Agustín I，1783年9月27號—1824年7月19號），係墨西哥嘅獨裁者、軍官同獨立元勛。佢喺1822年5月繼位成為咗墨西哥嘅第一位皇帝，直到1823年3月俾革命推翻咗落台。
費蚊

費蚊（學名：Ficalbia），係雙翅目蚊科嘅一個屬。
費蘭度阿武列比達

費蘭度阿武列比達（西班牙文：Fernando Amorebieta，1985年3月29號——）係委內瑞拉, 西班牙一個男足球員，踢開後衛。
費蘭度迪文度沙

費蘭度迪文度沙（葡文：Fernando de Mendonça；1924年12月2號—）係巴西電子工程師，塞阿拉州瓜拉米蘭加（葡萄牙文：Guaramiranga）人。1961年佢提議創立巴西國家空間研究所。
費賴堡

費賴堡（德文：Freiburg im Breisgau）係德國巴登－烏騰堡一座城，人口22萬。
費辛隆尼省

費辛隆尼省（粵音：fai3 san1 lung4 nei4 saang2，意大利文：Provincia di Frosinone）係喺意大利拉素嘅一個省。面積加埋3,244平方公里，2005年有489,042人喺呢度住緊。佢嘅首府係費辛隆尼。
費蘭甸奴

費蘭甸奴（粵拼：fai3 laan4 din1 nou4，英文：Fernandinho，1985年5月4號—）係個巴西足球運動員，司職後衛，而家效力緊巴甲球會帕拉尼恩斯。

葳蕤史
呢個表唔完整，歡迎加料。
費蘭文迪

費蘭文迪（法文：Ferland Mendy，1995年6月8號—）係一個嚟自法國嘅男足球員，踢開左閘，而家效力緊西甲球隊皇家馬德里。

威水嘢
呢節要加長。
費蘭度阿朗素

費蘭度阿朗素（西班牙文：Fernando Alonso ，1981年7月29號—）係西班牙一級方程式賽車手，攞過2005年同2006年嘅世界冠軍。
阿基里斯

阿基里斯係古希臘傳說嘅英雄人物，參加過特洛伊戰爭，荷馬史詩《伊利亞德》入面叫佢做「希臘第一勇士」。
阿基米德公理

阿基米德公理（英文：Axiom of Archimedes）係抽象代數上一條重要嘅公理。根據呢條公理，是但攞一個代數結構，如果話呢個代數結構「合乎阿基米德公理」嘅話，意思即係話喺呢個代數結構當中，
是但攞兩個正數  同 ；
實會有一個整數 ，係做到  嘅；
噉亦即係話自然數嘅集冇上限。
阿基諾三世

阿基諾三世（Benigno Aquino III，中文名叫許漸華，1960年2月8號—2021年6月24號），係第十五任菲律賓總統，2010至2016年在任。佢亦係自由黨主席。
阿基米德中點定理

阿基米德中點定理（Archimedes' Midpoint Theorem）說明：圓上面有兩點 A 同 B，M 係弧 AB 嘅中點，隨意揀圓上嘅一點 C，D 係 AC上嘅點使到  。
若果 M 同 C 喺弦 AB 異側，即係 AD = DC + BC；
若果 M 同 C 喺弦 AB 同側，即係 AD = DC - CB。

證明
若果係同側：喺線段  上取點  ，使到 ，由於 ，有
。又因為 M 係弧  嘅中點，所以 。
同時由圓周角定理得知：
，，
所以  ，
所以 ，
所以 ，
所以  ，  ，命題得到咗證實。
若果係異側：喺線段 AD 延長線上取點 X，使到 DX = AD。
因為 M 係弧 AB 嘅中點，所以 。
又因為四邊形 AMBC 係圓入面接四邊形，所以延長 CB 至 P，則  。
但係 AD = DX ，所以  係直角，所以 ；  ；  ；  。
又 CM = CM， 所以  。
承上，所以 CX = CB；所以 AD = DC - CX = DC - CB。
阿基米德螺旋泵

阿基米德螺旋泵係種水泵，用到螺旋原理，轉下個手柄就可以抽水。呢隻機械由公元前3世紀古希臘學者阿基米德發明。
阿基尼

阿基尼（法文：Acquigny）係法國一座城，喺諾曼第厄爾，人口2千。
阿基諾二世

阿基諾二世（Benigno Aquino, Jr.，1932年11月27號—1983年8月21號）係菲律賓總統馬可斯執政時期嘅反對派領袖。
1967年佢當選做菲律賓參議員。1972年馬可斯實施戒嚴，拉咗阿基諾同韞住佢，1977年判佢死刑，1980年放佢去美國。1983年8月21號阿基諾結束流亡返番菲律賓，喺馬尼拉機場被人開槍打死。
自然語言理解

自然語言理解（英文：natural-language understanding，NLU）係自然語言處理嘅一環，嘗試用電腦模擬閱讀理解嘅過程。精確啲講，一個 NLU 程式要做到嘅係攞一段文字做 input，並且 output 段字背後嘅語義。
自然語言生成

自然語言生成（英文：NLG）係自然語言處理（NLP）嘅一個子領域。NLP 係人工智能嘅一部份，研究點樣教電腦處理自然語言，而 NLG 就係 NLP 下嘅一門，集中研究點樣用 NLP 嘅技術，教電腦產生用自然語言組成嘅輸出。喺最基本上，一個 NLG 程式會
攞一拃語料做輸入，為電腦提供「每隻字喺呢隻語言入面出現嘅機率」等嘅資訊；
經過人工神經網絡等嘅嘢運算之後，俾一段原創（唔係抄佢睇過嘅字）嘅新字出嚟做輸出；
不過由 2010 年代經已有人喺度提出，NLG 程式嘅輸入未必一定要係語言或者文字：攞人做例子，人可以例如攞住幅圖像睇，跟住用口講嘅字描述幅圖像－輸入係幅圖像，而輸出係一段講嘢嘅語音（由自然語言組成嘅輸出），NLP 工作者可以寫程式模仿呢種認知過程，而呢種做法都會產生自然語言輸出，所以屬 NLG 嘅一部份。
NLG 技術最早可以追溯到 1960 年代。到咗廿一世紀初，NLG 技術經已取得咗相當嘅成功，俾人攞嚟造天氣報告或者傾偈機械人等嘅用途。除此之外，甚至仲有人嘗試教電腦用 NLG 技術創造散文虛構故仔作品，令 NLG 變成運算創意嘅一環。

基本定位
内文：自然語言處理
自然語言生成係自然語言處理（NLP）嘅一門。NLP 包含所有「教電腦處理自然語言」嘅技術，例如係教電腦做翻譯呀噉，而 NLG 就專指教電腦產生自然語言輸出嘅技術－當中嘅輸出可以係文字或者講嘢嘅語音都得。喺最基本上，NLG 程式會攞某啲嘢做輸入，運算一輪之後再俾段字或者語音出嚟做輸出，涵括咗：
機械翻譯，簡稱機翻：指教電腦做翻譯嘅技術；一個文字機翻程式會攞一段用源頭文字（例如英文）寫嘅字（輸入），再將段字轉換做用目標文字（例如粵文）寫嘅字（輸出）；
自動總結：教部電腦自動噉同一段字「做總結」；一個噉嘅程式會攞一段文字做輸入，跟住輸出就會俾出段字嘅「總結版本」－輸出段字明顯短過輸入段字一大截，但同時又講到嗮輸入段字啲要點。
電腦輔助評閱：教部電腦自動噉評閱一份文件；例如係教電腦檢查啲文字有冇串錯字噉，輸入會係段要檢查嘅文字，而輸出就會係改啱嗮啲串法嘅字，又或者係啲串錯字標好嗮嘅字。
... 呀噉。要留意嘅係，NLG 嘅輸入唔一定要係文字或者語音：NLP 工作者一致同意，NLG 嘅輸出 一定係自然語言（文字或者語音），但輸入就可以係啲非自然語言嘅嘢，例如人有能力望住一幅圖像（幅圖像係輸入），再用言語嚟描述幅圖入面嘅嘢（由自然語言組成嘅輸出），如果有 NLG 研究者整到個程式能夠做到同樣嘅嘢，噉嗰個程式都可以算係 NLG；事實係廿一世紀初嘅研究表明，同攞自然語言做輸入嘅 NLG 比起嚟，攞非自然語言做輸入嘅 NLG 撈絞好多。

大致步驟
睇埋：自然語言理解同遞迴神經網絡
NLG 主要會有以下呢啲步驟：
內容決定：即係例如用 NLG 產生天氣報告，個程式第一步要決定個天氣報告要包含嗰啲數據（個氣溫係攝氏幾多度、濕度係幾多 %... 呀噉）；
結構決定：決定啲內容以咩次序講出嚟，例如用返天氣報造個例子，研究者要決定「講咗氣溫先，定講咗濕度先」噉嘅資訊；
結合：將啲相似嘅句子結合，用數量最少同最短嘅句子講最多嘅資訊；
選字：揀適當嘅用字。
評估：評估一個 NLG 系統掂唔掂。
自由

自由即唔受他人管束，人間自主而行。個意思取自英文liberty，英國、美國講自由，係出自個人獨立。自由屬外在嘅，必定有其他人先講自由，所以有人間，有社會，有政治，先至需要講自由。
自由依個字，同自主好似。自主為英文freedom，好多時又繙佢做自由，混淆不清。自主為內在，自己有意志去做，人天生能力，自主自理。自由為外在，外在喺人間唔同。
西洋講社會，自由成為政治哲學概念，行自主之時，所言所行，亦都有責任，有後果。
要注意係，法國盧梭講自由，同英美講自由，係兩回事。盧梭講自由，為大眾意志，志在剷平階級，所謂人人平等，同個人無涉。個人受制於大眾意志。

文
過往英文liberty有種種譯法。至早一八二二年，馬禮遜英華字典，英字解釋為not under the controul of any one，中文寫自主之理。一八四四年，衛三畏英華韻府歷階，自主。一八四七、四八年，麥都思英華字典， 加咗to be left to one's own will，任意擅專、自由得意、由得自己、自主之事，已經見到自由依個字。一八六六到六九年，羅存德英華字典，自主、自由、治己之權、自操之權、自主之理。首見自由單獨咁叫。
然而此後各家，liberty無可避免同freedom炒埋一堆，皆因英文本身就為近義字。

自由
自由係古字，可以上追到後漢書。自有自己同自然之意，自由即行為自然、唔做作、唔被迫。若然見喺古史，多數指王室、達官唔受約束，任意行事。
西遊記亦有話孫悟空「我等日日歡會、在仙山福地、古洞神洲、不伏麒麟轄、不伏鳳凰管、又不伏人間王位所拘束、自由自在、乃無量之福、為何遠慮而憂也。」自由同自在，意思唔受管唔受束，想點就點。
自然語言用家介面

自然語言用家介面（英文：natural-language user interface）係指俾用家用自然語言（講嘢會用嘅語言），簡單例子有俾用家靠講「開機」嚟開著部電腦。
自煮女人最漂亮

《自煮女人最漂亮》（英文：Kearen's Kitchen）係香港奇妙電視製作嘅飲食節目，由彭秀慧主持，由2020年8月1號到10月17號逢禮拜六 22:00－22:25 喺香港開電視播。節目會由醫學角度講解食材嘅食療功效。
自燃

自燃係種燃燒情況，喺無外來火源嘅情況下自己發熱而燒著。比較常見識自燃嘅物質有白磷。
自生系統

自生系統（粵拼：zi6 sang1 hai6 tung2；英文：autopoiesis）係指個系統曉製作自己嘅組成部份，並且靠噉嚟維持自己存在甚至自我複製。
例如人都可以想像成一個自生系統，人體喺（例如）整親而皮膚穿咗個窿嗰陣，（如果個窿唔係太大）能夠產生新嘅皮膚修補返個窿，從而維持自己存在。
自然頻率

自然頻率（natural frequency）係指一個物理系統喺冇外力之下傾向振盪嘅頻率。
自營生物

自營生物（autotroph / primary producer）係指一啲由自身周圍物質嗰度生產複雜有機化合物（例如碳水化合物）嘅生物，例子有曉做光合作用整養份俾自己用嘅植物噉。
越秀區兒童公園

越秀區兒童公園喺2004年12月28號～2015年3月5號期間嗌過廣州市兒童公園。
越秀區兒童公園正門（2015年12月28號）
越秀區兒童公園（粵拼：jytut6 sau3 keoi1 ji4 tung4 gung5 jyun2*4）係中國廣東省廣州市嘅一間兒童公園，喺越秀區嘅人民南路東邊，仁濟西路北邊，仁濟路西邊，一德路南邊嘅地皮嗰度。呢間公園之前係從2004年12月28號開園到2015年3月5號為止嘅廣州市兒童公園所在地。

史
内文：廣州市兒童公園
之前嘅廣州市兒童公園就喺而家中山四路嘅南越王宮博物館嗰度。後嚟喺2001年12月15號，廣州市嘅考古團隊喺中山四路嘅兒童公園一帶發現咗同南越王墓時期啲文物（包括而家嘅城隍廟）先至將廣州市兒童公園搬到而家人民南路附近一帶重喺2004年12月28號重新開放。喺2013年中，廣州市政府又話規劃喺全市起12間兒童公園出嚟，其中就包括咗而家嘅越秀區兒童公園，結果喺2014年6月1號，白雲新城嘅綠地中心隔籬搞咗第間廣州市兒童公園出嚟，而人民南嗰度就變咗廣州市兒童公園嘅分園。喺2015年3月5號，人民南嘅分園就閂門升級改造，由於2015年5月20號嘅白雲新城總園二期搞好嗮，結果呢間公園降級成而家嘅越秀區兒童公園，喺2015年5月31號重新開放。
越秀區少年宮

少年宮喺1956年起好，初期叫越秀區少年之家，位置喺解放路嘅四牌樓一帶（建築喺1994年拆咗，今日係馬路面）。1987年，廣州市政府為咗適應現代嘅教育，將少年宮搬到而家嘅位置，重改名做「越秀區少年宮」。2005年，由於越秀區同東山區合併，原先嗌「東山區少年宮」間嘢改名做「越秀區少年宮」。
越秀上品軒

越秀上品軒（粵拼：jyut6 sau3 soeng6 ban2 hin1）係廣州市嘅其中一個居民住宅區，喺越秀區中山六路同紙行路交界嘅西南邊。呢棟樓盤喺2007年10月20號開始入伙。呢棟大廈係由佳潤地產嚟負責開發嘅地鐵上蓋商住大樓。附近嘅地鐵A出入口喺2010年1月份先至起好。

敘述
佔地面積：6243㎡
建築面積：66340㎡
樓層數：31層樓，東西兩座連體塔樓。
-3～0樓：大型購物中心（其中-2樓同-1樓係地下停車場，0樓可以直接通去地鐵站）
1～4樓：樂購超市
5樓：架空花園（入面有細嘅會所仔、兒童活動區同老人健身區、日式枯山水園景）。
6～31樓：住宅
越秀區中醫醫院

越秀區中醫醫院（粵拼：jyut6 sau3 keoi1 zung1 ji1 ji1 jyun2）；第個名係越秀區中醫院（jyut6 sau3 keoi1 zung1 ji1 jyun2）；之前嗌過越秀區第一人民醫院（jyut6 sau3 keoi1 dai6 jat1 jan4 man4 ji1 jyun2），佢係中國廣東省廣州市嘅區級醫院，喺1952年成立。而家呢間醫院有兩個院區，都喺嗮越秀區入面。佢既係一間有埋醫療、教學、科研、保健同康复喺埋一齊嘅中醫醫院，又係廣州市基本醫療保險嘅定點醫院。

兩個院區嘅詳細位置
總院：喺越秀區正南路6號。
南院：喺越秀區海珠中路81號之三。（七株榕隔籬）
越秀區全民健身活動中心

係中國廣東廣州嘅一間大型康樂設施兼運動場，2004年11月29號動工，2006年9月26號起好，位置喺越秀區東湖路39號（東山湖公園西北角）。佢既係全廣東第一間全民健身活動中心，又係唯一由中國國家體育總局立項嘅中國體育彩票全民健身活動中心。

佈局
0樓：停車場、武術館、跆拳道館、柔道館、桌球室。
1樓：泳場
室內池：面積25m×18m，水深1.4～1.6m
室外池：面積50m×25m，水深1.5～1.9m
兒童池：面積15m×8m，水深0.4～0.8m
2樓：健美健身院
3樓：羽毛球場，毽球場。
4樓：籃球場，羽毛球場。
5樓：乒乓波館、貴賓室，越秀區體育局。
越秀公園站

越秀公園站（粵拼：jyut6 sau3 gung1 jyun2 zaam6；英文：Yuexiu Park Station）係廣州地鐵2號綫嘅車站，2002年12月29號開放，位置喺越秀區解放北路同埋流花路嘅交界附近。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係設備區；地下3樓係2號綫嘅月台。同大多數嘅2號綫車站一樣，冇休息室同廁所響度。

站廳
呢個站係分開咗南北兩個站廳，而且兩個站廳嘅免費區係冇連埋一齊嘅。而車站嘅商舖方面，都喺嗮車站嘅免費區入面。兩個站廳嘅收費區都有扶手電梯同樓梯同專用𨋢往返月台嗰邊，但由於專用𨋢喺月台幕門出面嘅區域，乘客如估有需要嘅話，可以向車站嘅工作人員查咗車飛之後嚟協助用。

月台
呢個站有1個分離島式月台，喺解放北路流花路口嘅地底。月台中間重有條暗挖嘅人行隧道響度，嚟方便啲乘客去邊個站廳都得。
越秀公園站嘅月台全景（呢度講嘅月台全景都喺同一層樓）月台全景（行嘉禾望崗嗰邊，喺2014年7月18號影。）地下連廊（喺2015年3月18號影。）

商鋪同自助服務
而家嘅越秀公園站提供咗唔同類嘅商鋪嚟畀乘客入去買嘢同食嘢，好似有便利鋪、麵包鋪、糕餅鋪、書檔同埋洗衫檔呢啲。大部分嘅商鋪都喺嗮北站廳嘅非收費區入面。
重有，越秀公園站入面重有好多自助服務設施畀乘客用，包括咗自動販賣機、自動影相機、中國建設銀行自動櫃員機等，車站入面重有好易機嚟充羊城通，交水電費同交通罰錢呢啲服務、而M-Touch機重可以查到地鐵路線、頭尾班車同埋地鐵安全指引，重方便畀啲乘客登入去廣州地鐵薈會員嚟查獎分同換獎品。

出入口
越秀公園站冚唪唥嘅出入口A出入口A出入口 B1出入口B1出入口 B2出入口B2出入口 D2出入口D2出入口 C出入口C出入口 E出入口E出入口
呢個站有7個出入口，分別係A、B1、B2、C、D1、D2、E、F，但係A、E兩個出入口同埋B、C、D、F四個出入口之間嘅站廳都唔相連。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

規劃
喺1988年嘅「十字綫網」規劃入面就出咗而家嗌「越秀公園」嘅車站。嗰時係2號綫嘅一棟車站，就喺差唔多而家嘅越秀公園站嗰度。後嚟喺1997年嘅《廣州市城市快速軌道交通線網規劃研究（最終報告）》話咗，呢個站係2號綫嘅車站，重加入咗2號綫首通段嘅工程入面。而2號綫嘅一期工程喺1999年10月10號開始逳手。

施工
原先越秀公園站通去前流花廣交會嘅通道，後嚟因為廣交會喺2014年拆咗而封閉，而家呢個出入口通去嘅係笪建築工地。
喺起緊2號綫嗰陣，由於佢北邊嘅越秀公園站附近所經過嘅地方都係啲溶洞同人工湖嘅地區，重有附近嘅中國大酒店都係嗰時嘅交易會地區（交易會喺2004年搬咗去琶洲）而影響咗起成個站廳同埋解放北路大塞車嘅問題，結果改咗幾次設計，最後決定起兩個站廳。重有嘅係2號綫要行過越秀公園到廣州火車站之間嘅舊廣州體育館（唔係而家嘅廣州體育館）地底。如估拆咗舊嘅體育館就可以喺呢度搞明挖法施工，重好大噉降低咗施工嘅風險性。最後，舊嘅廣州體育館喺2001年5月18號已經拆咗，而家呢度係塊空地。

開通
2002年12月29號，2號綫首通段開通咗之後，呢個站就開咗。

出入口
呢個站而家有7個出入口，之前重整咗條通道去原來嘅流花廣交會展館，不過隨著流花廣交會展館拆除，呢條通道而家已經冇再開。

利用狀況
呢個站同海珠廣場站差唔多，由於附近有好多大嘅賓館，同埋越秀公園、流花湖公園、西漢南越王博物館呢啲景點響度，而且重有桂花崗、廣園新村、雲苑新村一帶啲居民都喺呢個站轉巴士入去；所以呢個站嘅客流都好多下。
喺呢個站開通冇幾耐，附近重有中國出口商品交易會嘅流花展館同埋錦漢展覽中心響度，而呢啲展館都係用嚟辦每年兩屆嘅廣交會同埋重大展覽，喺嗰時有好多客流同埋商人、參觀遊客都喺呢個站落車。不過到咗2008年，由於流花展館話唔辦展覽喇，而且錦漢展覽中心都拆埋，而家展覽會都搬嗮去琶洲度辦喇。
越秀區

越秀區（粵拼：jyut6 sau3 keoi1）係廣東省廣州市嘅一個區，係廣州「老四區」之一，得名自越秀山。前身係民國設立嘅西山區、德宣區、永漢區、小北區、東堤區、太平區、惠福區、靖海區。1950年6月，上述8區合併成4區。到1952年9月，4區合併成兩區。至尾喺1960年7月，兩區合併成越秀區。
越秀區總面積33.80平方公里，總人口115.72萬，哩個區係廣東省面積最細，人口密度最高嘅市轄區，去到每平方公里34238.96人，係廣東省同廣州市政府嘅駐地。亦都係廣州歷史上傳統嘅文化、政治、交通中心，合併東山區之後，古代嘅廣州城，全部都喺而家嘅越秀區入面。
越秀區圖書館

根據2017年嘅統計數字，越秀區圖書館館藏908,390件，包括874,160冊圖書、40冊古籍；有效借書證總數接近10萬。2017年全年，總流通人次超過97萬，包括14.2萬文獻外借人次；文獻外借超過54萬冊次；圖書館網站訪問量接近9萬人次。

史
越秀區圖書館喺1980年代尾籌建，1989年成立，1990年9月開放畀市民，地址係盤福路11號文化科技大樓，館舍面積近1200平方米。1995年喺越華街文化站建立第一間分館，越華分館。1997年成立東風分館。1998年建立嘅洪橋分館係廣州市內第一間電腦管理嘅街道圖書館。1999年8月，建館10週年，舉辦「拓展勤奉獻，十載越圖情——越秀區圖書館建館十週年回顧」展覽活動。2004年，喺人民街文化站建立以藝術、科技做特色嘅分館。到2004年底，成個越秀區有6間分館，亦有喺社區服務中心設立圖書流通點。
2005年，廣州市行政區劃調整，東山區同越秀區合併，原先嘅東山區政府取消。越秀區政府使咗二千幾萬蚊，將署前路8號東山區機關辦公大樓改成圖書館。2007年3月12號，新館正式開放。

方位
除咗署前路總館，越秀區圖書館仲有12個街道圖書分館，35個社區書屋，35個圖書流通點，以及包括街道、社區、學校、軍營等各類文化共享工程基層服務點241個。喺部分分館可以通借通還。
陳楚發

陳楚發，香港親中派人士。

政治參與同經歷
佢係香港親中派嘅成員。
佢支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
佢亦曾經簽名支持北京未經諮詢或香港人同意嘅所謂完善選舉制度，大幅度削減香港立法會直選議席比例同增加過濾異見人士嘅單方面政治審查。
陳榮峻

陳榮峻（原名陳榮基，1955年8月22號—）係香港無綫電視藝員。初期加入佳藝電視，以原名演出。1984年參加無綫電視藝員訓練班，畢業之後效力無綫電視至今。
陳榮濂

陳榮濂係香港親中派生意人。

早年經歷
陳榮濂1985年成立立通機電工程有限公司，初期做空調設計同安裝，之後業務擴展到中央冷氣、供電、消防系統等。

政治同政策立場
佢係香港親中派嘅成員。
佢2002年起喺九龍城開始服務，2004年仲被委任做區議員，期間搞咗個香港九龍城工商業聯會同建設健康九龍城協會，推動咗「一公司一人」計劃，鼓勵公司聘請更生人士，呢個計劃後來仲推廣到其他地區，佢又成立咗商界助更生委員會。2005年佢仲成立咗香港台山同鄉總會。
佢又曾經鼓勵選民喺選舉入面投給愛國愛港嘅候選人，話鄙視為反對而反對嘅人。
韓雪

韓雪（粵拼：hon4 syut3；簡化字：韩雪；英文：Cecilia Han；1983年1月11號—），喺中國江蘇蘇州出世，係中國大陸女演員、女歌手。
韓非

韓非（前280年—前233年）係中國戰國時期法家思想家，亦係荀子嘅徒弟、李斯嘅同門，著作有《韓非子》。
韓邦慶

韓邦慶（1856年—1894年），字子雲，係大清作家，江蘇松江（而家上海）人。佢喺1892年喺上海創辦中國頭一份小說期刊《海上奇書》，連載佢嘅吳話小說《海上花列傳》。
韓陽光

韓陽光係香港親中派政治人物。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
喺2021年9月，佢成為香港特别行政區選舉委員會同鄉社團委員。
韓馨蘊

韓馨蘊（簡化字：韩馨蕴，Monica Han，1990年5月30號—）係中華人民共和國女子網球手，遼寧錦州人。

屋企
韓馨蘊老頭係工程師，老母係辦公室女郎，為咗增強個囡嘅身體質素，渠哋將7歲嘅馨蘊送去學網球。無心插柳之下，馨蘊表現出好高嘅網球天份。11歲馨蘊就跟住教練離開遼寧錦州鄉下，去到大連網球訓練基地。

花邊
韓馨蘊鍾意聽英文、韓文歌，鍾意睇韓劇同埋電影《哈利波特》。得閑會上網，炒吓股票。

球員生涯
韓馨蘊係左手揸拍（雙手反手），2006年轉打職業賽事。
韓達德

韓達德（英文：Douglas Richard Hurd, Baron Hurd of Westwell，1930年3月8號—）係英國政治人物同小說家，1989年到1995年做外相（英文：Secretary of State for Foreign and Commonwealth Affairs）。
韓達德後生時做過外交官，1950年代派駐過北京，最想做外相。首相戴卓爾夫人就係唔畀外交佢管，先叫佢管北愛爾蘭，然後轉任內政大臣──英國內政部管移民、警隊、監獄，係個三煞位，韓達德硬住頭皮上任。到馬卓安做首相，韓達德先至一圓外相之夢。
韓雅凜

韓雅凜，係大韓民國嘅一個女藝人同埋歌手。
西漢南越國木構水閘遺址

西漢南越國木構水閘遺址係中國廣東省廣州市嘅其中一個水利設施遺址，喺越秀區西湖路，廣州百貨大廈、大馬站嘅南邊；大佛古寺嘅西邊，光明廣場嘅-1樓度。佢係2000幾年前嘅南越國嘅水利設施遺址。喺嗰陣時係有防洪、防潮同排水，防禦嘅功能。佢係家陣成個地球入面，發現得規模最大、時間最耐、保存得最好嘅木頭整嘅水閘遺址。佢喺揀材料、地基處理、總體佈置同排洪、閘室穩定處理嘅功能入面，同而家嘅起水閘標準差唔多。喺2006年，呢度已經變咗中國重點文物保護單位。
西漢

西漢係中國史上一朝，同東漢夾埋一齊就叫做漢朝。
公元前202年劉邦打完楚漢之爭之後建立咗漢朝，定都長安（家下陝西省西安），史稱西漢，劉邦就係漢高祖。西漢發生咗幾件大單嘢，包括呂后專權、文景之治、七國之亂、頒推恩令、三伐匈奴、出使西域……西漢時代國力非常強大，兵力有成八十幾萬。
西漢係自秦朝統一六國之後第一個長命嘅朝代，好多嘢都係喺起草階段，包括皇帝嘅權位，以至到中央向地方收稅，好多問題都係喺西漢嗰陣時發現嘅。喺漢武帝嗰陣，武帝係噉向外用兵，平定咗匈奴、高句麗呢啲外族，令到西漢國力達到巔峰，但係都令西漢開始衰退。但係，劉弗陵同埋佢嘅侄孫劉詢做皇帝嗰陣，佢哋延續咗劉徹晚年嘅政策，直至元帝開始，俾王氏外戚把持，漢朝皇帝成為咗傀儡（例如孺子嬰）；地方農田又畀世家大族控制住，中央收唔到稅。喺公元9年，王莽假說孺子嬰襌位而正式登基為帝，改國號為新，史稱新莽。
西湖里遊樂場

西湖里遊樂場，香港公園之一，遊樂場之一，喺西營盤西湖里，英文叫Sai Woo Lane Playground。行政上歸中西區。設施有硬地球場，以及五人足球場。
西澤代志也

西澤代志也（1987年6月13號—）係日本足球員，司職中場，效力栃木SC。
西澤健太

西澤健太（1996年9月6號—）係日本足球員，打中場位置，效力清水心跳。
長圖鐵路

長圖鐵路（粵拼：coeng4 tou4 tit3 lou6），又嗌長圖綫（coeng4 tou4 sin3），係從中國吉林長春到圖們嘅國有鐵路綫，全綫由瀋陽鐵路局管轄，全長529公里。個名度，長指長春，圖指圖們。
而家長圖鐵路係條國際鐵路，接通到朝鮮半島北部，係連結中朝兩國嘅主要線路之一。由長春向東出發，過飲馬河後轉爲東南向到吉林，檻過松花江後轉向東北，過老爺嶺、威虎嶺，經延吉抵達圖們，然後檻過圖們國境鐵路大橋，接入到北朝鮮嘅南陽國境線、咸北線。不過而家冇國際客運列車來往。
由於呢條鐵路經過朝鮮族自治地方，所以有朝鮮文官名（中國朝鮮文：장도 철로／長圖鐵路 Changdo ch'ŏllo）。滿洲國時，由於長春係國都，所以嗰陣個名叫京圖線（ging1 tou4 sin3）。

史
呢條鐵路從1905年開始商議鋪設，直到1934年先通車營運。1905年日本打贏咗日俄戰爭，日本同俄國以長春爲界，瓜分滿洲，同時朝鮮淪爲日本嘅保護國。喺之前大清同朝鮮之間有間島呢個領土爭議，淪爲保護國後，間島問題變成大清同日本之間傾數。當時日本爲咗自己利益，話間島已經係事實上嘅朝鮮人居地，係朝鮮領土，不過大清好反對。最後1909年簽咗《間島協約》，入面協定間島係大清領土，不過保有日本各種特權。
日本根據協約獲得鐵路鋪設權。喺1910年到1912年時已經鋪咗長春到吉林嘅吉長鐵路，當時日本諗住再鋪條吉會鐵路（中國吉林省吉林市到而家北朝鮮咸鏡北道會寧），作爲長吉鐵路嘅延長段，以此聯起朝鮮同滿洲，然後再透過會寧到淸津（朝鮮喺日本海嘅海港）嘅鐵路、以及淸津到日本敦賀嘅定期航船，串起日本到滿洲嘅其中一條交通綫。諗係噉諗，實際上當地抗日運動令日本好難鋪掂條鐵路。
工程停滯，不過日本人啲利益重喺度，比如開礦權。後來喺1923年10月14號開通咗條天圖輕便鐵路（日文：天図軽便鉄路），呢條私營輕鐵名義上中日合營，其實係日本揸曬。呢條鐵路係爲天寶山銀銅礦而鋪，分成兩段：主綫（開山屯~朝陽川~老頭溝）、支綫（朝陽川~延吉），其中老頭溝到延吉段同而家長圖鐵路重合。1926年提返吉會鐵路嘅問題，然後1926年到1928年由吉林鋪到敦化。不過之後要鋪敦圖鐵路時有詏撬，因爲吉敦鐵路係滿鐵鋪嘅，天圖輕鐵係礦業公司嘅私鐵，兩方對頂結果鋪唔成。
1932年滿洲國成立，遞年將日本直接控制嘅鐵路改爲滿洲國控制。爲咗解決吉會鐵路問題，決定原先條輕鐵由私鐵吸收爲滿洲國有鐵路。國有化後，1933年5月鋪掂敦圖鐵路，宣告全綫落成，當時嘅名嗌做「京圖線」，呢個京係指長春，因爲當時長春係滿洲國首都，當時叫新京。開通咗之後，佢喺圖們過南陽橋，喺南陽站接到北鮮東部線（而家咸北線一部份）到淸津，再透過海路聯去日本，實現日本當初嘅計劃。不過二戰之後，滿洲國崩潰，中國收復東北，隨之京圖線改名做長圖鐵路。後來由於朝鮮半島局勢演變，到家下長圖綫作爲國際鐵路冇點用到，重要性低過以前好多。
長圖鐵路係百年鐵路，最早嗰段係1910年鋪嘅，所以啲路基、鐵軌、枕木都老化曬，所以而家長圖綫嘅提速改造係重點鐵路項目。呢條鐵路亦出過事，就喺2005年8月15號，長圖鐵路喺九臺嘅路段發生地陷，穿咗直徑20米嘅大坑，不過無直接威脅鐵軌。因爲嗰度舊時係煤礦，廢棄時無填返地底，當時落過段時間嘅雨，於是地底塌陷。後來條鐵路全綫停運八個鐘後先恢復通車。
長咀洲

長咀洲（英文：Cheung Tsui Chau），係香港嘅一個島，地區行政上屬西貢區，位置喺西貢市對開海面。
長咀洲上並無居民住。
長城郡

長城郡（韓文：장성군／長城郡 Jangseong gun */?）係大韓民國全羅南道嘅一個郡。
長垣

長垣係中國河南新鄉一個縣，總面積1051平方公里，人口88萬。
詞頭

喺語言學裏面，前綴，又叫做詞頭，係一種擺喺其他詞素前面嘅詞綴。
詠彩繽紛

詠彩繽紛係香港退役競賽馬，為澳洲2010年9月出世嘅棗色閹馬，係香港練馬師蔡約翰嘅明星馬之一。馬主羅德榮以$65,000.00澳元買入咗馬匹，響2014年11月正式喺香港出賽，2018年2月1號退役。

主要錦標
慶典盃
佢贏咗2015年10月1日的慶典盃，喺香港三級賽跑1400米。詠彩繽紛嘅主要對手係大印銀紙、和順超影、美麗之星。賽事一開始，美麗之星放出，詠彩繽紛第4。轉入直路最後200米詠彩繽紛過咗和順超影，大印銀紙力追，詠彩繽紛最後以半個馬位贏得賽事，第2名係大印銀紙，第3名係50倍大冷門好健康。
東方表行沙田錦標
佢羸咗2015年10月25日嘅東方表行沙田錦標，喺香港二級賽跑1600米。
女皇銀禧紀念盃
2016年2月28號嘅女皇銀禧紀念盃，詠彩繽紛嘅主策騎師由莫雷拉換上柏寶，結果沿途跟住放頭嘅「美麗之星」，最後200米成功趕過「美麗之星」，首次贏出國際一級賽。
冠軍一哩賽
2017年5月7號，佢喺柏寶胯下角逐冠軍一哩賽，喺近乎全程放頭下力壓「美麗大師」、「喜蓮獎星」，成功報咗上年呢場賽事輸畀「滿樂時」嘅一箭之仇，再次贏出國際一級賽。
詠春

詠春係起源中國廣東嘅功夫，特點係講求敏捷同注重技巧。出名打詠春叻嘅人有梁贊同葉問。
詡怡

詡怡（法文：Rully），係法國布爾岡桑恩盧華嘅其中一個市鎮。
詠嘆調

詠嘆調（英文：aria，眾數係 arias 或者 arie）係歌劇成日用嘅一種歌。一首詠嘆調會自成一曲，而最定義性嘅特徵係預咗俾一把聲自己唱嘅，會有樂器以至成隊交響樂團做伴奏。响歌劇裏面，詠嘆調最常見嘅用途係攞嚟俾一個角色唱嚟表達自己嘅情感。
試算表

試算表（Spreadsheet）係由電腦軟件模擬嘅電子表格，入面有好多行同欄，交錯成儲存格，儲存格入面可以放文字、數值或者公式。
鉸剪

鉸剪，文言叫剪，書面語叫剪刀，係用嚟剪嘢嘅架生，算係文具嘅一種，可以用嚟剪髮、布、紙同嘢食等等。
以物理學嘅力學講，鉸剪可以分為力點、支點同重點三部分。刀鋒係重點、手把係力點。
鉸剪形姿勢

鉸剪形姿勢（日文：交差位）又叫T字形姿勢（英文：T-square position），係一種性姿勢，指男女嘅腳互相交叉，令雙方嘅性器官結合，就好似一把鉸剪咁。男人同女人用呢種姿勢，因為陰道嘅方向同陰莖嘅方向有啲偏差，所以會對陰道壁產生壓力，但係對陰莖所產生嘅反作用力可能會導致陰莖折疊症。
鉭嘅同位素

鉭嘅同位素，其中兩個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鉸

鉸係連接兩件固體令佢可以轉向唔同角度嘅啤令機械。
生物學上，動物都有好多鉸位，叫做骹或者關節。
鉺

鉺（粵拼：Ji5，英文：Erbium）係元素一種，符號Er，原子序號68，原子重量167.2593。佢密度9.066，溶點1795.15，沸點3503，熱容量有0.168，電負度有1.24。
維基同享有多媒體嘅嘢：
Erbium（類）
鉳

鉳（粵拼：Bak1，英文Berkelium），由柏克萊大學發現，又叫錇，係一種人工合成嘅放射性化學元素，屬於錒系元素之一，符號Bk，原子序號97，原子重量247.0703。佢密度14.79，溶點1259.15，電負度有1.3。
維基同享有多媒體嘅嘢：
Berkelium（類）
鉺嘅同位素

鉺嘅同位素入面，有4個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鉻嘅同位素

鉻有28個同位素，其中3個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
馬尼拉

馬尼拉（英文：Manila；菲律賓文Maynila），又叫小呂宋，係亞洲國菲律賓嘅首都，叫馬尼拉市。馬尼拉晌菲律賓最大嘅島呂宋島上面，對住馬尼拉灣。1975年，佢夾埋周圍17個城市同埋直轄市組成咗一個大都會，官方叫佢做「馬尼拉大都會」（Metro Manila），成個大都會人口成千萬。
馬尼拉係國內第二多人嘅城，排響舊都奎松之後。

氣候
馬尼拉全年濕度好高，其中12月尾至4月頭相對較乾。颱風喺6月至9月期間最多。

人口
呢節要加長。
Template:Philippine Census

轄區
呢節要加長。
馬尾

馬尾係種髮型，將大部份頭髮向後集中，喺後尾枕對上嘅位置紮住，睇落似馬嘅尾。呢隻髮型通常女人整，不過男人都可以整，頭髮夠長就得。
馬尾下公廁

馬尾下公廁係香港一公廁，由食物環境衞生署管理，編號N-65，位於沙頭角公路-馬尾下段馬尾下村。
呢個廁所喺1996年左右曾經試過裝真空沖廁系統，一路至到2012年先隨旱廁轉水廁計劃，改做普通水廁。
2013年中秋節，有個孔明燈跌咗落去馬尾下公廁，成個公廁燒咗，要即刻封咗整返好。個公廁由旱廁全面翻新成水廁先至得幾個月，價值220萬。
馬尼拉大都會

馬尼拉大都會（英文：Metro Manila）係菲律賓其中一個大區，喺呂宋島，以首都馬尼拉做核心。
馬尾下

馬尾下（英文：Ma Mei Ha）係香港新界北區一笪的地方，鄰近邊境禁區嘅沙頭角。每逢假日都有一啲遊人嚟呢度遠足。
馬尼薩BB

馬尼薩BB（英文：Manisa Büyükşehir Belediyespor）係土耳其馬尼薩嘅職業籃球球會，依家打緊土耳其超級籃球聯賽。
馬尼薩省

馬尼薩省（土耳其文：Manisa ili）係土耳其嘅其中一個省，首府馬尼薩。
轟炸機

轟炸機（bomber）係種軍用飛機，專門負責由高空掟炸彈去轟炸目標。
辛丑

辛丑係六十干支入面嘅第38個。

辛丑年
辛丑年係黃曆第38年，係牛年嘅排序之一。
辛丑條約

《辛丑條約》係大清響英國、美國、日本、俄國、法國、德國、意大利、奧匈、比利時、西班牙同荷蘭十一國響光緒廿七年（1901年）9月7號（辛丑年七月廿五）簽嘅唔平等條約，賠償義和團暴亂嘅損失，同時亦完咗八國聯軍之役。
條約規定賠款4億5000萬両白銀，分39年還清，本息合計9億8000萬両（即係庚子賠款）。同時，北京到山海關沿路要拆嗮啲炮台，有各國派兵駐紮，並開闢北京東交民巷做使館區，本國人唔畀入。
條約嘅簽訂令中國完全淪為半殖民地半封建社會，亦對中國經濟帶嚟不良影響。八國聯軍之役亦更加顯現清政府嘅腐敗無能，令更多人投身反清革命。
轤轆

轤轆，語體文又叫滑輪，係一啲轆用來帶動繩、纜、帶。成組轤轆可以用來吊起重嘢，傳送動力。
辛世文

辛世文教授（Professor Samuel Sun，1942年9月15號—）係中國農業生物技術專家，被譽為「植物基因複製之父」。

簡歷
辛世文喺廣東湛江出世，祖籍雷州海康，喺中國內地讀完小學同初中，1954年去到香港，讀路德會協同中學，照顧喺香港做生意而身體唔好嘅阿爸。1966年喺香港中文大學新亞書院生物系畢業（當時學院嘅權力仲未收歸大學中央）。
1974年，辛世文喺麥迪臣威斯康臣大學植物生物化學專業畢業，獲博士學位。跟住做過美國「ARCO植物細胞研究所」首席科學家、分子生物部主任，同埋夏威夷大學植物分子生理系正教授。1995年返母校香港中文大學任教。
2006年8月，辛世文出任香港中文大學善衡書院創院院長，至2018年離任，任期12年。而家係香港中文大學榮休生物講座教授。

同袁隆平嘅關係
辛世文被譽為「植物基因複製之父」，而袁隆平就被譽為「雜交水稻之父」，兩位都係農業生物技術嘅專家，而事實上兩位之間亦都有合作，袁隆平甚至叫咗個仔同新婦——袁定陽同段美娟去跟辛世文讀研究生，完成碩士同博士學位。
達達尼爾條約

達達尼爾條約（又叫做達達尼爾和平、商業及秘密聯盟條約或者恰納卡萊條約）係鄂圖曼帝國同英國喺1809年1月5號喺土耳其恰納卡萊達成嘅一條條約。
呢條條約結束咗由1807年打到1809年嘅英土戰爭。土耳其宮廷恢復咗英國喺佢哋帝國中大部份嘅商業同法律特權，而英國就承諾會用自己嘅艦隊同供應武器畀伊斯坦堡來保護鄂圖曼帝國，等佢哋可以對付來自法國嘅威脅。條約度講明冇任何勢力嘅戰船可以駛入達達尼爾海峽同博斯普魯斯海峽。達達尼爾條約為1841年嘅倫敦海峽公約鋪路；喺倫敦海峽公約中，所有其他強國都要應承遵守同樣嘅原則。
達連隘口

達連隘口（西班牙文：Tapón del Darién）係巴拿馬達連省同埋哥倫比亞Chocó省北部一帶土地，分隔中美洲同埋南美洲。佢由大片未開發嘅沼澤同森林組成。
達連隘口淨係可以用越野車穿過。由於喺呢一帶起路成本太高，兼且會嚴重破壞環境，令到貫穿南北美洲泛美公路冇辦法全線通車。
達運道休憩處

達運道休憩處，香港公園之一，遊樂場之一，喺大埔荔枝山，達運道同大埔河之間，近吐露港公路天橋底，英文叫Tat Wan Road Sitting out Area。行政上歸大埔區。設施有寵物共享公園、長者健體設施、兒童遊樂場、太極園、蔭棚同長椅，以及狗糞收集箱。公園全日開放。歸康樂及文化事務署管。二〇一五年落成。
達達主義

達達主義（Dadaism）係20世紀頭歐洲一場藝術文化運動，響第一次世界大戰嘅瑞士蘇黎世開始出現，不過到1920年代逐漸畀超現實主義取代。
陳美茵

陳美茵（英文：Audrey Chan，1989年4月24號—）係香港前電視新聞主播，新聞平台Journesis創辦人。

簡歷
陳美茵先後喺大埔嘅迦密柏雨中學同埋香港樹仁大學新聞及傳播學系畢業，2011年6月到無綫新聞擔任實習記者，之後留任做埋港聞記者，去到2012年7月轉做互動新聞台新聞主播。
2014年11月頭辭職，及後加入now TV擔任主播/記者。
2016年中「裸辭」離開now TV，全心同做過對沖基金分析員嘅男朋友Joey創辦Journesis新聞平台網站，2016年8月1號正式推出。
2020年10月頭開始同曾美華主持《9點半蘋果新聞報道》。

節目
陳美茵除咗報道新聞外，亦負責《即時天氣》、《時事通識》、《週五搜記》、《週末闖蕩》及《週末主播室》等環節。

電影
陳美茵2018年客串電影《翠絲》嘅新聞女主播。
陳羽凡

陳羽凡（粵拼：can4 jyu5 faan4；1975年11月18號—；英文：Tony Chan；本名陳濤），佢因為同通緝犯陳濤同名而改名羽凡。佢係中國男聲組合羽·泉成員，擔任主唱、結他手。
陳美燕

陳美燕，香港親中派政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
陳美琪

練家俊，香港罪犯兼易服癖人士，曾經使用「陳美琪」（Chan Wang Ava）冒充記者。
陳美琪 (台灣)，臺灣商界人物
陳美詩

陳美詩（Macy Chan，1981年2月22號—）係香港歌手、演員、廣告模特兒。佢係前女子歌唱組合女生宿舍成員，2007年到2013年曾經係無綫電視藝員。
鍾偉明

鍾偉明，MBE（Chung Wai-ming，1931年7月17號—2009年11月27號）係香港廣播員，祖籍廣東省江門市新會區，人稱鍾大哥，有「播音皇帝」之稱。
鍾偉明喺1947年入廣播界，曾經響麗的呼聲、美國新聞處、香港電台等機構做廣播工作。1992年，鐘偉明係香港廣播界，首位華人獲英國政府頒授員佐勳章（MBE）；1998年，佢獲香港電台頒發「廣播成就榮譽獎」。鐘偉明響2009年11月27號上晝11點36分被宣告死亡。

屋企
鍾偉明老頭響南洋煙草公司打工。而二弟鍾志明，都係做廣播界工作。由於鍾偉明係鍾志明阿哥，鍾志明響人前會叫鍾偉明做「大哥」，因此畀人叫做「鍾大哥」。

事業
鍾偉明11歲輟學，後加入山月影業公司做場記。本來佢一心學做導演，不過響1947年，佢都響香港電台演出首個廣播劇，叫《復活的玫瑰》。1952年，佢又加入麗的呼聲，擔任節目編導，除咗拍電影，亦業餘做廣播劇。由於鍾偉明播音工作大增，難以兼顧，佢最終揀咗播音，做全職播音人。除咗播音之外，鍾偉明亦參與科幻、戲劇形式嘅小說、倫理、偵探、國術小說等廣播劇劇種。佢演過嘅廣播劇，好似《韋倫探案》、《洪熙官》等，都好深入民心，鍾偉明因而被冠「播音皇帝」美譽。
1955年，鍾偉明離開麗的呼聲，加入美國新聞處（USIS），負責製作有關香港嘅綜合節目；之不過，麗的呼聲唔畀鍾偉明請辭之外，重多次同美國新聞處恰商，最終，美國新聞處，特准佢響業餘時間，參加麗的呼聲、香港電台以及香港商業電台嘅廣播。由此可見，鍾偉明響廣播界嘅地位。1970年，鍾偉明獲香港電台取錄，成為節目主任，正式做公務員。
1980年代後期，因越戰後，除咗難民之後，後尾都有大批因經濟而出海嘅越南船民湧到香港，香港政府響1988年6月16號起，實行甄別政策，並喺香港電台播放「北漏洞拉」試圖阻止大量越南人進入香港；而嗰段廣播中嘅廣東話，都係由鍾偉明讀出。
鍾偉明響1991年退休，但仍響香港電台擔任節目主持。第二年，鍾偉明獲英國政府頒授員佐勳章（MBE），係香港廣播界，第一位唐人獲得呢個勳銜；1998年，鍾偉明獲香港電台頒發「廣播成就榮譽獎」，以表揚佢響廣播界嘅貢獻。2007年11月24號，香港電台為鍾偉明設宴，以表揚佢響香港廣播界服務60年同埋佢嘅貢獻。
鍾偉明響2009年11月27號上晝，喺港鐵太子站突然暈低，畀人送去廣華醫院急救，同一日上晝11點36分證實死亡，享年78歲。當時香港電台形容佢係「港台之寶」、「香港之寶」。鍾偉明死前仍然響香港電台第五台，主持《松柏之聲》、《戲曲天地》（「粵曲會知音」環節）同埋《香江暖流》等長者節目，同埋清晨5點到6點半《清晨爽利》。
鍾健希

鍾健希係香港足球員，司職後衛，而家[咩時候？]踢緊香港甲組足球聯賽球會康宏晨曦。
鍾偉新

鍾偉新，香港電影工作者，曾經憑電影《神探大戰》入圍第41屆香港電影金像獎最佳視覺效果。
鍾健峰

鍾健峰，香港親中派政治人。

政治立場
佢嘅政治立場係親中派。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，鍾健峰曾經以民建聯名義參選地區直選（屯門西），攞到9426票，成功當選。
鍾偉強 (歌手)

鍾偉強（Simon Chung，1953年8月18號/9月4號—）係香港歌手同作曲作詞人，1977年喺麗的電視《亞洲業餘歌手大賽》力壓張國榮《American Pie》攞冠軍，曲詞作品有《朦朧夜雨裡》等等。後來轉行做保險。2012年同2013年分別參加節目《激情唱響》（遼寧衛視）同《中國好聲音 (第二季)》（浙江衛視）而喺中國內地引起關注。
鍾偉强

鍾偉强（英文：David Chung；1966年—），係香港政府創新及科技局末代副局長，2016年上任，2022年6月30號卸任。
鍾健威

鍾健威（Ray Chung，1984年10月11號—）係香港主持人兼歌手，前sp'ACE樂隊主音，曾經喺香港有線電視做娛樂新聞主播同遊埠、飲食節目主持，而家係自由身藝人。

簡歷
鍾健威喺馬鞍山大，以前讀青年會書院（2001年中五畢業），高中畢業後轉讀旅遊，喺2003年開始就參加過香港唔少歌唱比賽，喺2005年十八區歌唱比賽攞到冠軍。2007年到2014年期間，佢加入咗香港有線電視，做過娛樂新聞主播，同埋音樂、旅遊同飲食節目主持，比較出名嘅節目包括《快樂地球》、《潮食男女》同《樂壇第一手》等。2016年，佢幫viuTV做節目主持，主持《Come On Baby》。
鍾健威而家個女朋友係藝人黃美棋，2024年4月6號，拍拖11年後才正式結婚。
閘坡鎮

閘坡鎮（粵拼：zaap6 bo1 zan3）係中國廣東陽江轄下嘅一個鎮，喺江城區西南邊嘅海陵島。
個鎮由閘坡鎮同海陵鎮兩部分組成。2010年4月24號，廣東省民政廳批准將閘坡同海陵兩鎮合併，變成而家嘅閘坡鎮。
閘流器

閘流器（英文：Thyristor）係指有四層交錯P、N層嘅半導體零件，可以對導通電流進行控制。
閘門遞迴單位

閘門遞迴單位、閘控遞迴單位（gated recurrent unit，GRU）係遞迴神經網絡嘅一種做法，指個網絡有特製嘅「閘門」決定個網絡前一刻嘅狀態能唔能夠影響個網絡下一刻嘅狀態。
閘門

閘門或者就咁叫閘，係門一種，係個入口，畀人出入圍住處嘅地方。圍可能係圍牆，或者籬。閘門起來係控制出入，但亦都可能只係做個樣。
響城砦來講，閘門係個缺口，既要畀人出入，又要防到侵襲，所以響緊張嘅時候，比起牆嘅其他地方，守衞格外森嚴。
閣下

閣下就係對你嘅稱呼。古時常用於口語，現代就用喺書本、信件之中多啲，尤其係公函、業務相關書信。而粵語，客氣講嘢都會用，好似：「閣下有乜睇法？」
喺香港，呢種稱呼自從1997年回歸之後，喺法庭對法官嘅稱呼亦從「大人」轉成「閣下」。喺日本，日常或正式傾偈入面好多時用到，連電影作品都唔例外。喺南韓，早期成日用嚟做對總統嘅稱呼，但自從金大中上台執政之後好快拋棄咗。
閔都凞

閔都凞（粵拼：man5 dou1 hei1，1994年9月25號—），係大韓民國嘅一個女藝人同埋歌手。
閔鎮雄

閔鎮雄，係大韓民國嘅一個男藝人同埋演員。
魔幻時刻

魔幻時刻（粵拼：mo1 waan6 si4 haak1；英文：magic moment），又有叫黃金時刻（golden hour），喺攝影上係指日出之後或者日落之前冇幾耐嘅日照時段。喺呢個時段當中，太陽（由地表望）處於低位，令太陽光望落紅咗又柔和咗，所以係做到獨特又俾人覺得係靚嘅光效果嘅機會。
魔宮傳奇

《魔宮傳奇》（The Name of the Rose）係一部1986年意大利、法國、德國合作嘅懸疑電影，改編烏伯圖·艾高嘅同名小說。主演係辛康納利、基斯頓史利達。
魔幻星塵

《魔幻星塵》（Stardust）係一部2007年嘅浪漫奇幻冒險電影，由馬菲域肯執導，改編Neil Gaiman嘅1999年同名小說。主演係Charlie Cox、嘉露兒丹絲、羅拔迪尼路、米雪菲花。
魔幻王國

《魔幻王國》（The Chronicles of Narnia），又叫《納尼亞傳奇》，係英國作家魯益師寫嘅奇幻小說，一套七冊。
魔女宅急便

《魔女宅急便》（粵拼：mo1 neoi2 zaak6 gap1 bin6，日文：魔女の宅急便）係知步里工作室出嘅第4套動畫作品，由宮崎駿執導、製作同埋編劇，1989年7月29號喺日本上畫。
魔岩唱片

魔岩文化股份有限公司係一間台灣嘅公司，喺1992年成立，1995年品牌改名做魔岩唱片股份有限公司，係滾石唱片旗下嘅音樂廠牌，2002年結束營業，營運嗰陣算係台灣一個比較另類嘅音樂品牌。

業務
魔岩推出嘅唱片，涵蓋兩岸三地，旗下藝人，先後有楊乃文、伍佰、順子、林憶蓮、竇唯、陳珊妮、陳綺貞、張震嶽等等。
另外，喺1999年，佢哋亦開設過Magic Online網站，並以建置「網路音樂圖書館」為目標，除咗提供網友搜尋魔岩旗下歌手、代理發行嘅外國專輯之外，歌曲套譜、結他彈奏指法等較專業嘅音樂資訊都有提供。
魔幻季節

《魔幻季節》係梁詠琪第十八張音樂專輯，第八張國語專輯，喺2002年10月推出。香港版喺10月11號推出。
魔女屋中之夢

《魔女屋中之夢》（The Dreams in the Witch House）係1933年由侯活·菲臘士·愛卡夫出嘅短篇小說，屬《括吐露神話》一部份。
魔幻寫實主義

魔幻寫實主義（英文：Magic Realism），又叫魔幻現實主義、魔幻實在主義，係通常用喺藝術方面嘅一種主義，屬寫實主義分支，喺基本上反映現實嘅同時，加埋一啲魔法、超自然元素。
香港仔體育館

香港仔體育館，香港室內體育館之一，喺香港仔大道二百零三號香港仔市政大廈五到六樓，英文叫Aberdeen Sports Centre。行政上歸南區。設施有籃球場、排球場、羽毛球場、壁球場、乒乓球檯、活動室、健身室、舞蹈室、兒童遊戲室。一九八三年四月十五號開張，歸康樂及文化事務署管。

設施
多用途主場一個，做到羽毛球場四個、籃球場一個，或者排球場一個。
壁球室一個，面積六十二平方米，可改做乒乓球室或多用途活動室
乒乓球室一個，面積四十九平方米
健身室一個，面積一百六十五平方米
多用途活動室一個，面積一百五十五平方米
舞蹈室兩個，面積分別為一百八十二同五十五平方米
兒童遊戲室一個，面積一百三十平方米
快餐亭一間，而家由東華三院營運
救護室一間
香港仔長者健康中心

香港仔長者健康中心，香港長者健康中心之一，為老人而設，防治疾病，促進健康。址喺香港仔，香港仔水塘道，香港仔賽馬會診所入便，英文叫Aberdeen Elderly Health Centre。行政上歸南區。開禮拜一到五，公眾假期唔開。歸衞生署管。
香港仔隧道

香港仔隧道（粵拼：hoeng1 gong2 zai2 seoi6 dou6；英文：Aberdeen Tunnel；又叫香隧）係香港島唯一行車隧道，穿過聶高信山，連接黃竹坑嘅黃竹坑道同跑馬地嘅黃泥涌峽天橋，長1.99公里，隧道收費劃一係港幣5緡。
2012年，香港仔隧道平均每日行車量達64,969架次。

歷史
香港仔隧道喺1970年代倡議起，1979年動工。1982年3月12號，家下用來返跑馬地嘅北行管道首先通車，採用單管雙程行車。最初香港仔隧道服務時間唔長，每日開到夜晚22：30就閂。1983年3月14號，去香港仔嘅南行管道通車。1984年12月20號，香港仔隧道延長服務時間至全日通車。

塞車問題
每逢繁忙時間，香港仔隧道去灣仔方向都會好塞。因此管理當局會將隧道間歇性咁閂咗佢，喺黃竹坑收費廣場禁止啲車行去疏導隧道入面嘅車輛（叫做「間封」）。另外，由南區通去香港仔隧道嘅主要道路，例如黃竹坑道、南朗山道、鴨脷洲大橋等，都有指示，喺塞車嗰陣提示司機用其他道路。而香港仔入口有燈號提示駕駛者左線或右線有擠塞。
香港仔隧道係香港仔、鴨脷洲同黃竹坑去銅鑼灣同兩條海底隧道主要道路，但香港仔隧道嘅擠塞並唔係由於隧道本身嘅容量唔夠造成，而係出口道路如海底隧道、跑馬地區、天樂里或告士打道嘅擠塞倒塞去隧道入面引致，因此塞車問題重係冇根本嘅解決方法。
服務範圍接近嘅南港島綫通車之後，呢條隧道嘅塞車情況減輕咗。
香港仔艇家

香港仔艇家（英文：Aberdeen Floating Village）又叫香港仔艇戶，係指香港南區香港仔住喺住家艇上嘅人家，早喺香港開埠之前已經發展到幾大規模，係嗰時漁村重要部份。而家主要集中香港仔避風塘嘅西便，有幾百隻艇，約莫住六千人，全盛時期係1960年代，西到田灣，東到涌尾，住超過15萬人，隨住之後政府喺香港仔大幅填海發展，同埋起咗田灣邨、石排灣邨等公屋安置居民上岸居住，艇家就變得越嚟越少。
香港以物易物網

香港以物易物網係香港一網站，利用以物易物做交易方式嘅網上交易平臺。個網站2005年5月1號正式成立，攞過無障礙優異網站獎銀獎等獎。2022年2月21號夜晚起網站進行緊急同長時間嘅維修，之後就冇再恢復運作。
香港仔華人永遠墳場

香港仔華人永遠墳場，簡稱香港仔墳場，係香港華人永遠墳場管理委員會第一個設立嘅墳場，嚮香港島香港仔同田灣之間山頂一帶，總面積約98,542平方米。

歷史
1913年6月16日嚮香港仔政府撥地，由華人自己出錢起。
1915年10月17日墳場正式啟用。成立華人永遠墳場管理委員會管理墳場，獲華民政務司做主席。
1966年，增設露天靈灰位，2,825個。
1971年再起一座兩層高1,584個靈灰位嘅靈灰閣。
1973年再起一座五層高4,498個位嘅靈灰閣，合共靈灰位而家有8,907個。

用家
鄧肇堅、馮秉芬、傅老榕及周壽臣、蔡元培。
香港仔運動場

香港仔運動場，香港運動場之一，喺香港仔黃竹坑，黃竹坑道一百零八號，近海洋公園道，黃竹坑體育館同黃竹坑遊樂場隔籬，英文叫Aberdeen Sports Ground。行政上歸南區。設施有運動場、草地球場，以及十一人草地足球場。歸康樂及文化事務署管。
場有四百米田徑跑道六條，同埋一個天然草草皮地，有九千觀眾席。
香港仔運動場經常做學校運動會主辦場地，亦都係每年饑饉三十主辦場地，同埋香港甲組足球聯賽入面南區足球隊嘅主場。
香港仔郊野公園

香港仔郊野公園（英文：Aberdeen Country Park）係響香港香港仔嘅郊野公園，響1977年10月28號劃定，廣受本地人士歡迎，亦都吸引一啲外地遊客到訪。響香港郊野公園成立之前，呢處係郊野公園試點，當時叫做香港仔森林公園。

位置
香港仔郊野公園響香港島嘅山嘅南面，向北伸到去灣仔峽，南面就係香港仔同黃竹坑，面積大約423公頃。佢環繞住香港仔水塘，分為香港仔上水塘同香港仔下水塘。

自然環境
香港仔郊野公園有好多樹，主要係二戰後種嘅好多種闊葉類樹木，比較常見嘅有紅膠木、木荷、大頭茶、鴨腳木同崗捻。而常見嘅雀仔有麻鷹、毛雞、畫眉、喜鵲、了哥、釣魚郎等，間中亦都會見到穿山甲同松鼠行過。

好去處
香港仔自然教育徑響香港仔下水塘東面，遊客可以睇住教育徑上嘅傳意牌加深對郊野嘅認識。
港島徑香港仔同黃竹坑段亦都響公園裏面，西面由貝璐道開始，東面去到布力徑，全長大約14公里。
郊野公園亦都提供唔同嘅康樂設施，包括燒烤爐、太極台、兒童遊樂設施、樹木研習徑同健身徑等，另外重有一條輪椅徑畀傷健人士用。而香港仔郊野公園遊客中心有查詢服務，同埋展出郊野公園資料。

交通
由於香港仔郊野公園接近市區，交通算係方便，可以由香港仔經香港仔水塘道去到，由黃泥涌峽同灣仔峽就可以經布力徑，由山頂區同香港仔就可以經貝璐道。
假如搭巴士或者小巴，就可以揀目的地去石排灣嘅車。
阿克里州

阿克里州（葡文：Acre）係巴西北部一州，首府里約布蘭哥。
阿克賽欽

阿克賽欽（維吾爾文：ﺋﺎﻗﺴﺎﻱ ﭼﯩﻦ）係中國一笪地方，橫跨新疆和闐地區和闐縣（佔大部份）同西藏阿里地區日土縣，總面積約莫42,685平方公里，印度宣稱對一部分有主權。

地理
阿克賽欽地區主要係阿克賽欽盆地，平均海拔喺4000米以上，地勢平緩，有山口通去拉達克地區，出名嘅有阿克賽欽湖、浪錯湖（斯塔索湖）、察噶爾措湖噉。
阿克賽欽亦係中國依家最大嘅鉛鋅礦地質帶。
阿克雷里

阿克雷里（Akureyri），係冰島北面嘅一座城市，冰島第四大城市，2017年人口約莫18,800人。
阿公岩

阿公岩。中間貫穿嘅係東區走廊
阿公岩（英文：A Kung Ngam）係香港東區一笪地方，屬筲箕灣東部，喺柴灣西面。